সাইকেলে চেপে দশমীর শুভেচ্ছা জানাচ্ছেন মন্ত্রী স্বপন দেবনাথ

কাটোয়া : সাইকেলে চেপে মন্ত্রী স্বপন দেবনাথের বিজয় দশমীর শুভেচ্ছা জ্ঞাপন। পাশাপাশি ছট পুজো, দীপাবলির আগাম শুভেচ্ছা নিয়ে হাজির মানুষের দুয়ারে।

বরাবরই স্বপনবাবু সাইকেল চালাতে ভালোবাসেন। এর আগেও দেখা গিয়েছে বিধায়ক হওয়ার আগেই সাইকেলে নিয়ে গ্রামে গ্রামে ভোটের প্রচার করতে। বিধায়ক হবার পরেও তিনি গ্রামে গ্রামে ঘুরতেন সাইকেলে নিয়ে। শুনতেন মানুষের অভিযোগের কথা। এবার সেই স্বপনবাবু বিজয় দশমীর শুভেচ্ছা জানাতে হাজির মানুষের দুয়ারে। শুধু বিজয়ার শুভেচ্ছা নয়, সঙ্গে দীপাবলি, ছট পুজোর শুভেচ্ছা জানাচ্ছেন। পাশাপাশি মিষ্টিমুখ করাচ্ছেন বাচ্চাদের।

আরও পড়ুন : করোনার তৃতীয় সুর ও নির্বুদ্ধিতার ষষ্ঠ সুর

শুভেচ্ছা বার্তা দেওয়ার পাশাপাশি আরও একটি বার্তা তিনি মানুষকে দিচ্ছেন। করোনা কালে মানুষ যেন সচেতন হন। এই সময় ডেঙ্গুর প্রভাব অনেকটাই বাড়ে ,সেই কারণে ডেঙ্গু সচেতন করতে তিনি মানুষকে বোঝাচ্ছেন। মন্ত্রীকে সাইকেলে চেপে বাড়ি বাড়ি ঘুরতে দেখে এলাকার মানুষরা উৎসাহিত, আনন্দিত। এভাবে মন্ত্রীর সাইকেলে করে যে দরজায় পৌঁছে যাবে তারা ভাবতেই পারছেন না।