৩৬ হাজার লিটার তেলে ১২ লক্ষ মাটির প্রদীপ! গিনেস বুক অফ ওয়ার্ল্ড রেকর্ডসে নাম তুলল অযোধ্যা

কলকাতা টিভি ওয়েব ডেস্ক : আলোর উৎসব দীপাবলি পালিত হচ্ছে গোটা দেশে। দীপাবলিতে দেশের সঙ্গে সঙ্গে সেজে উঠেছে রাম জন্মভূমি অযোধ্যা। তবে, শুধু আলো দিয়ে সেজেই ওঠেনি। সবথেকে বেশি প্রদীপ জ্বালানোর কারণে গিনেস বুক অফ ওয়ার্ল্ড রেকর্ডসে নামও তুলেছে অযোধ্যা।

দীপাবলির কারণে সরযূ নদীর তীরে জ্বালানো হয়েছে ৯ লক্ষ প্রদীপ। মন্দির গুলিতে জ্বালানো হয়েছে ৩ লক্ষ প্রদীপ। ৩৬ হাজার লিটার তেলে মোট ১২ লক্ষ মাটির প্রদীপে সেজে উঠেছে অযোধ্যা।

এই উৎসবকে “দ্বীপোৎসব” (Deepotsav ) বলা হয়। ২০১৭ সালে এই দীপোৎসব কর্মসূচির সূচনা হয়েছিল। প্রথমবার প্রায় ১,৮০,০০০ প্রদীপ জ্বালানো হয়েছিল। একইভাবে, ২০১৮ সালে ৩,০১,১৫২ টি। তারপর ২০১৯ সালে ৫,৫০,০০০। ২০২০ সালে সংখ্যাটা বেড়ে দাঁড়িছিল ৫,৫১,০০০। এই বছর অর্থাৎ ২০২১ সালে তা বেড়ে হয়েছে ১২ লক্ষ।

UP's Department of Tourism and Dr Ram Manohar Lohia Avadh University jointly enter Guinness World Records for "largest display of oil lamps" during Deepotsava 2021 in Ayodhya pic.twitter.com/4ic0VRsqL5

— ANI UP/Uttarakhand (@ANINewsUP) November 3, 2021

রাম জন্মভুমি সেজে উঠেছে দীপাবলির আলোতে

সাজানোর দায়িত্বে ছিলেন ১৫টি বিশ্ববিদ্যালয়, ৫টি কলেজের পড়ুয়া, ৪৫টি স্বনির্ভর গোষ্ঠীর মোট ১২ হাজার স্বেচ্ছাসেবক। দীপোৎসব উপলক্ষে লেজার শোয়েরও আয়োজন করা হয়েছে। নভেম্বরের ৫ তারিখ পর্যন্ত দীপাবলি উপলক্ষে নানা ধরনের সাংস্কৃতিক অনুষ্ঠান চলবে রাম জন্মভূমিতে।

সেজে উঠেছে অযোধ্যা